b'\n_START_ARTICLE_\nChicago XXX\n_START_SECTION_\nOzadje\n_START_PARAGRAPH_\nAlbum je bil posnet v Nashvillu, Tennessee, trobila in pihala pa so bila posneta v Los Angelesu, Kalifornija poleti 2005. Dol\xc5\xbenosti producenta je opravljal Jay DeMarcus iz skupine Rascal Flatts, ki je do projekta pri\xc5\xa1el preko prijateljstva z basistom in pevcem Chicaga, Jasonom Scheffom. Pri snemanju je sodelovalo ve\xc4\x8d studijskih glasbenikov._NEWLINE_Chicago XXX je dosegel 41. mesto ameri\xc5\xa1ke lestvice, z njega pa sta iz\xc5\xa1la manj\xc5\xa1a hita \xc2\xbbFeel\xc2\xab\xc2\xa0in \xc2\xbbLove Will Come Back\xc2\xab. To je bil zadnji studijski album skupine z dolgoletnim vokalistom in klaviaturistom skupine, Billom Champlinom, ki je \xc4\x8dlan skupine sicer postal, da bi nadomestil baritonski vokal originalnega kitarista skupine, Terryja Katha.'